b'\n_START_ARTICLE_\nRod Laver\n_START_SECTION_\nEnnen avointa aikaa\n_START_PARAGRAPH_\nLaver oli nuori poika kun h\xc3\xa4n j\xc3\xa4tti koulun tennisuransa takia. H\xc3\xa4nest\xc3\xa4 tuli Yhdysvaltain Junioritennismestari 1956 ja seuraavana vuonna h\xc3\xa4nest\xc3\xa4 tuli vastaavanlainen, mutta Australiassa. Vuonna 1960 h\xc3\xa4n voitti ensimm\xc3\xa4isen Grand Slam -turnauksensa, Australian avoimet voitettuaan maamiehens\xc3\xa4 Neale Fraserin viidess\xc3\xa4 er\xc3\xa4ss\xc3\xa4. _NEWLINE_Seuraavana vuonna Laverist\xc3\xa4 tuli sitten Doyle Budgen j\xc3\xa4lkeen ensimm\xc3\xa4inen, joka onnistui voittamaan kaikki saman vuoden Grand Slam -turnaukset. Samana vuonna h\xc3\xa4n voitti kaikkiaan 21 amat\xc3\xb6\xc3\xb6ritason turnausta sek\xc3\xa4 Rooman ja Hampurin Masters -turnaukset._NEWLINE_Todelliseksi ammattilaiseksi Laver nousi kuitenkin vasta Grand Slam -vuotensa (1962) j\xc3\xa4lkeen. H\xc3\xa4nest\xc3\xa4 tuli nopeasti suosittu ja tunnettu, kasvattaen sit\xc3\xa4 voitettuaan ammattilaisiin lukeutuneet Pancho Gonzalesin ja Ken Rosewallin. Laver voitti Yhdysvaltain ammattilaismestaruusturnauksen nelj\xc3\xa4 kertaa per\xc3\xa4kk\xc3\xa4in (1966-69). Tuona aikana h\xc3\xa4n k\xc3\xa4vi kovia taisteluja Ken Rosewallin kanssa. He ottelivat toisiaan vastaan kaiken kaikkiaan 111 kertaa, Laver voitti niist\xc3\xa4 62, Rosewall 49. ATP-aikana Laver voitti Rosewallin voitoin 22-9.'